ACCIÓ ha organitzat a Barcelona des d'aquest dimecres i fins divendres la cinquena edició de l'International Intercluster Meeting amb l'objectiu de potenciar aliances estratègiques entre els clústers dels dos territoris.
30 clústers de Catalunya i Colòmbia participen entre aquest dimecres i divendres a Barcelona en la cinquena edició de l'International Intercluster Meeting amb l'objectiu de potenciar vincles i aliances estratègiques entre els clústers dels dos territoris.
L'esdeveniment està organitzat per ACCIÓ –l'agència de la Generalitat per a la competitivitat de l'empresa- amb la col·laboració de la Red de Clusters de Colòmbia i la Cámara de Comercio de Bogotà.
Així, aquest dimecres, clústers catalans de sectors com l'alimentació, l'aigua, la bellesa o la domòtica, entre d'altres, han intercanviat bones pràctiques i oportunitats de col·laboració amb les entitats colombianes.
Els representants dels clústers han pogut presentar els seus projectes i participar en activitats de networking per buscar oportunitats de negoci conjuntes.
La sessió també ha permès analitzar a través de diversos grups de debat quin és l'impacte estratègic dels clústers en les empreses, el rol de les startups o la importància del talent en aquest àmbit.
Aquesta primera jornada ha comptat amb la participació del conseller delegat d'ACCIÓ, Joan Romero, que ha destacat que " aquestes trobades internacionals són molt importants perquè la col·laboració entre territoris genera oportunitats entre diferents organismes, organitzacions, empreses i clústers ". "
En aquesta ocasió, la trobada amb Colòmbia és molt rellevant perquè creiem que té un potencial molt significatiu en política de clústers ", ha explicat Romero, que també ha subratllat que " les relacions comercials són molt fructíferes entre ambdues parts ", tant pel que fa a les exportacions catalanes a Colòmbia com pel volum de la inversió estrangera de Catalunya cap a aquest país. "
Avui és un punt d'inici d'un projecte que espero que sigui molt exitòs i que ens ajudi a compartir experiències i crear sinèrgies ", ha conclòs.
Entre dijous i divendres la delegació de clústers de Colòmbia visitarà diverses empreses, entitats i centres tecnològics catalans que formen part de clústers com el Catalan Water Partnership (CWP) o el Clúster Gourmet.
Igualment, visitaran l 'Espai Catalonia Clústers impulsat per ACCIÓ l'any 2016, un espai de coworking de 400m 2 per als clústers catalans.
La trobada d'aquesta setmana, que compta amb la participació de 19 clústers catalans i 11 colombians, és la cinquena edició de l'International Intercluster Meeting organitzat per ACCIÓ, que anteriorment s'ha celebrat amb Noruega, Dinamarca, la regió d'Auvergne-Rhône-Alpes (França) i la regió de Llombardia (Itàlia).
Els clústers catalans que participen en aquesta edició són el Clúster de la domòtica, immòtica i smart cities ( DOMOTYS ), el Catalan Sports Cluster ( INDESCAT ), el Clúster d'Il·luminació de Catalunya ( CICAT ), el Clúster Vitivinícola Català ( INNOVI ), el Catalonia Gourmet, el Beauty Cluster Barcelona, l'EDUTECH Clúster, el Catalan Water Partnership ( CWP ), el Clúster de l'energia solar ( SOLARTYS ), l'Hàbitat Clúster Barcelona ( HCB ), el Clúster de Materials Avançats de Catalunya ( ClústerMAV ), el Clúster Català de Moda ( MODACC ), el Packaging Cluster, el CataloniaBio & HealthTech, el Clúster d'energia eficient de Catalunya ( CEEC ), el Foodservice clúster, el Centre de Difusió Tecnològica de la Fusta i el Moble de Catalunya ( CENFIM ), el Light Technologies Cluster ( SECPhO ) i el Kid's Cluster.
Per la seva banda, alguns dels clústers colombians que han assistit a la sessió són el Clúster del Café de Antioquia, el Clúster de Bioenergia, el Clúster de Salud de Bogotà, el Clúster de Industrias Creativas y Contenidos, la Iniciativa Clúster Lácteo de Bogotà o el Clúster Negocios Digitales.
A Catalunya, la política de clústers a va començar fa 25 anys.
El programa Catalonia Clústers impulsat per la Generalitat a través d'ACCIÓ te com a objectiu la millora de la competitivitat de l'economia catalana mitjançant la promoció dels clústers entesos com agrupacions d'empreses i entats relacionades d'un mateix sector o negoci per compartir recursos, generar sinèrgies i projectar-se internacionalment.
Actualment, 29 clústers estan acreditats per aquest programa, agrupant 2.200 empreses amb una facturació de 74.000 milions d'euros i 309.000 treballadors.
La trobada d'aquesta setmana, que compta amb la participació de 19 clústers catalans i 11 colombians, és la cinquena edició de l'International Intercluster Meeting organitzat per ACCIÓ